**ŠTO JE ALUMNI?** Slika na kojoj se prikazuje grafikon

Opis je automatski generiran

Alumni je popularni naziv (lat. - starateljstvo, štićenik) . Alumni znači bivši pripadnik neke ustanove, najčešće sveučilišta ili u ovom slučaju srednje škole koji ostaje u svezi s njom. Alumni su uobičajena udruženja u svijetu pa u nekim organizacijama imaju i stoljetnu tradiciju.

Srednja škola Bartula Kašića Pag želi slijediti sve dobre prakse pa tako i uspostaviti trajnu vezu sa svojim bivšim učenicima i obavještavati ih o svojim razvojnim planovima i programima te ih potaknuti da nam pomognu u nastojanjima da naš rad bude što bolji i kvalitetniji.

Srednja škola Bartula Kašića Pag izuzetno je ponosna na sve svoje bivše učenike. Neki od njih proslavili su ime Škole diljem svijeta i na tome smo im vječno zahvalni. No, želja nam je ostati u trajnom kontaktu sa svim svojim bivšim učenicima koji su završili svoje srednjoškolsko obrazovanje u našoj školi. Stoga je Alumni klub ovdje kao poveznica i kontinuirana podrška nakon što jednog dana učenici uspješno završe svoje školovanje kod nas. Klub će pomoći i u međusobnom povezivanju i kontaktu, a nama će uvijek biti drago pratiti životni put naših učenika.

Članove Alumni kluba vrlo rado ćemo ugostiti u našoj Školi te obavještavati o svim važnijim događanjima (koncertima, seminarima, gostovanjima, razgovorima).

**CILJEVI KLUBA?**

Cilj je uspostava i održavanje veze između srednje škole  i bivših učenika kao i poticanje suradnje između fakulteta, tvrtki i organizacija u kojima su zaposleni.

Bivši učenici mogu utjecati na osmišljavanje strategije razvoja škole, utjecati na profiliranje novih nastavnih planova i programa, pomagati u marketingu i samoj promociji svoje bivše srednje škole.

Moramo naglasiti važnost suradnje između škole i tvrtki u kojima rade naši bivši učenici i to u smislu skretanja pozornosti potencijalnim poslodavcima na zapošljavanje budućih djelatnika sa određenim kompetencijama koje su stekli u Srednjoj školi Bartula Kašića Pag.

**GLAVNI CILJEVI:**

Ciljevi Kluba su:

- povezivanje nekadašnjih učenika u zajednicu i izgradnja međusobnih odnosa povjerenja;

- promicanje interesa i aktivnosti mladih, učeničke zajednice, nezaposlenih, odgojno-obrazovnih ustanova i djelatnika;

- poticanje poduzetništva među mladima kroz edukacije i radionice;

- širenje volonterstva i solidarnosti među mladima;

- umrežavanje mladih, poticanje komunikacije i bolje suradnje;

- usmjeravanju mladih prema stjecanju dodatnih vještina i znanja;

- povećanje kvalitete života mladih;

- rad na istraživanju potreba mladih;

- poticanje izvaninstitucionalnog obrazovanja mladih na svim područjima;

- izgradnja partnerskih odnosa s nevladinim udrugama mladih te lokalnom samoupravom u svrhu postizanja ciljeva za dobrobit mladih;

- uspostavljanje i održavanje veza između Srednje škole Bartula Kašića Pag i njenih učenika nakon maturiranja odnosno završetka srednjoškolskog obrazovanja;

- promocija i unapređenje djelatnosti Srednje škole Bartula Kašića Pag;

- razvijanje suradnje između Srednje škole Bartula Kašića Pag i ostalih osnovnih i srednjih škola u Republici Hrvatskoj;

- sudjelovanje u međunarodnoj znanstvenoj, istraživačkoj i stručnoj razmjeni i suradnji te uspostavljanje kontakata s drugim ALUMNI udrugama u zemlji i inozemstvu;

- očuvanje tradicije i promicanje ugleda Srednje škole Bartula Kašića Pag u Republici Hrvatskoj i u svijetu;

- skrb za razvitak i napredak Srednje škole Bartula Kašića Pag;

- pomaganje nastavnog, znanstvenog i stručnog rada u Srednjoj školi Bartula Kašića Pag;

- rad na stvaranju uvjeta za razvoj i napredak Srednje škole Bartula Kašića Pag;

- uspostavljanje i održavanje veze između Srednje škole Bartula Kašića Pag i njenih učenika nakon završetka srednjoškolskog obrazovanja;

- povezivanje svih nekadašnjih učenika kroz druženja i razmjenu iskustava;

- obilježavanje obljetnica i jubilarnih datuma važnih za rad škole.

**KAKO POSTATI ČLAN ALUMNI KLUBA SREDNJE ŠKOLE BARTULA KAŠIĆA PAG?**

Članovi Alumni kluba su:

- redovni

- počasni

Redovni članovi Kluba mogu biti aktivni i pasivni.

Redovnim članom Kluba može postati samo ona osoba koja je pohađala i/ili završila srednjoškolsko obrazovanje u Srednjoj školi Bartula Kašića Pag ili njenom pravnom predniku.

Počasnim članom Alumni kluba mogu postati sve domaće i strane fizičke i pravne osobe ako su svojim djelovanjem pridonijeli ili pridonose općem napretku i koristi Srednje škole Bartula Kašića Pag.

Počasne članove udruge predlažu svi članovi Nastavničkog vijeća, a odluka se donosi većinom glasova članova NV prisutnih na sjednici na kojoj se odlučuje o članstvu.

**KOJE POGODNOSTI IMAJU ČLANOVI ALUMNI KLUBA?**

Sve članove ALUMNI KLUBA   redovite ćemo izvještavati o našim aktivnostima i razvojnim planovima pomoću školske web stranice, društvenih mreža i na druge pogodne načine.

Sve važne obavijesti i događaje vezane za Klub , kao i programe izobrazbe objavljivat ćemo na internet stranici škole , te slati na mailove koje ste ostavili prilikom registracije u klub i na taj način dodatno povezati članove udruženja.

**VODITELJ KLUBA**

Voditelja Alumni kluba i njegovog zamjenika imenuje Nastavničko vijeće SŠBKP na mandat od jedne godine (najkasnije prije početka nastavne godine).

.